છત્તિસગઢ સરકાર રાયપુરમાં બની રહેલા નવા પાટનગરનું નામ અટલ નગર રાખવાની જાહેરાત કરી ચુકી છે. બિલાસપુર યુનિવર્સિટીનું નામ પણ હવે બદલીને અટલ બિહારી વાજપેયી યુનિવર્સિટી કરી દેવામાં આવનાર છે. વળી એક રેલ્વે લાઇનનું નામ પણ અટલ પથ રાખવામાં આવ્યુ છે. રાજસ્થાન અને મધ્યપ્રદેશમાં આ વર્ષે મોડેથી વિધાનસભાની ચુંટણી યોજાવાની છે ત્યારે આ મુદ્દાને જીવંત રાખવા માટેનાં પૂરા પ્રયાસ ભાજપ દ્વારા કરવામાં આવી રહ્યા છે. જો કે આ મુદ્દે સપાએ આગળ આવીને પોતાનો વાંધો દર્શાવ્યો છે.